Phooko skuld glo baie | Netwerk24
Phooko skuld glo baie
Lucky Phooko, die nuutverkose burgemeester van die Moqhaka-munisipaliteit. Foto: Verskaf
Lucky Phooko, die Moqhaka-munisipaliteit se nuutverkose burgemeester, se munisipale rekenings is met R108 000 agterstallig, sê ’n fluitjieblaser in die munisipaliteit.
Die Moqhaka-munisipaliteit bedien Viljoenskroon, Steynsrus en Kroonstad. Die fluitjieblaser beweer Phooko se skuld het reeds sedert 2015 begin ophoop en die ANC-beheerde raad wil dit as ’n onreëlmatige uitgawe laat afskryf.
Phooko se munisipale skuld, wat deur opposisiepartye as ’n besprekingspunt vir die raadsvergadering genotuleer was, is glo doelbewus op die vergadering oorgeslaan. Volgens ’n ingeligte in die ANC het ANC-raadslede by die party se bestuur in die Vrystaat opdrag gekry om ten gunste van so ’n afskrywing te stem.
Die eerste vraag is hoeveel Phooko die Moqhaka-munisipaliteit skuld en die tweede vraag is hoeveel skuld munisipale amptenare en raadslede in al die munisipaliteite in die Vrystaat het.
Jordaan sê kragtens art. 12A van Skedule 1 van die Stelselwet mag raadslede nie meer as 90 dae agterstallig wees met hul munisipale rekeninge nie.
Dika Kheswa, munisipale woordvoerder van die Moqhaka-munisipaliteit, het bevestig dat Phooko nie die skuld ontken nie.
Phooko het eiendomme van ’n familielid geërf en die uitstaande skuld is vir dié eiendomme.
Volgens Kheswa het die burgemeester reeds verlede jaar reëlings met die Moqhaka-munisipaliteit getref vir afbetaling. Bewys van die reëling is aan Kroonnuus getoon.